**HIRDETMÉNY**

Alulírott Néber Szilveszter (8774 Gelse, Rákóczi Ferenc utca 19.), a 20-202150-506 kódszámú vadászterület földtulajdonosi közösség képviselője földtulajdonosi gyűlést hívok össze az 1996. évi LV. törvényben foglaltak szerint.

**A földtulajdonosi gyűlés helye, ideje: 8767 Pötréte, Vasút út 2., Vadászház, 2024. december 30. 15.00 óra**

A földtulajdonosi gyűlésen csak azoknak a földtulajdonosoknak, illetve meghatalmazott képviselőknek van szavazati joga, akik regisztrálták magukat.

A földtulajdonosi gyűlés napirendi pontjai:

1. A Földtulajdonosi Közösség 2023. évi beszámolója
2. Pénzügyi tájékoztató, teljesítések
3. Zala-Jagd Vadásztársaság beszámolója
4. Egyebek

E hirdetmény kifüggesztésre kerül: Gelse, Pölöskefő, Zalaszentbalázs, Hahót, Zalaszentmihály, Pölöske, Pacsa, Dióskál, Kerecseny, Kilimán, Alsórajk, Felsőrajk, Pötréte önkormányzatok hirdetőtábláján.

A földtulajdonosi gyűlésen szavazati joggal a vadászterület földtulajdonosa vagy képviselője vehet részt. A képviselet szabályai törvény szerint, a képviselői jognyilatkozat a 2013. évi V. törvény képviseleti jogra vonatkozó rendelkezéseinek megfelelő, teljes bizonyító erejű magánokiratba foglalt, és az 1996. évi 55. törvény által előírt adattartalommal kiállított írásbeli meghatalmazás útján gondoskodhat.

A meghatalmazás a törvény végrehajtási rendeletében meghatározott, a tulajdonjog igazolására elfogadható dokumentumok valamelyikével együtt érvényes. Nem tekinthető érvényesnek a meghatalmazás, ha nem felel meg ezen előírásoknak.

A vadászterületnek minősülő ingatlan tulajdonjoga igazolásaként el kell fogadni:

1. az ingatlan tulajdoni lapjának hiteles másolatát;
2. az ingatlan tulajdonjogának földhivatali bejegyzéséről szóló határozat eredeti vagy közjegyző által hitelesített másolati példányát;
3. az ingatlanügyi hatóság által papíralapon vagy elektronikus adathordozón kiadott földkönyvet vagy tulajdonosi adatokkal kiegészített földkönyv kivonatot;
4. az ingatlanügyi hatóság által papíralapon vagy elektronikus adathordozón kiadott, a tulajdonosok nevét, tulajdoni hányadát, a földrészletek helyrajzi számait, valamint azok területét hektárban tartalmazó összesítőt;
5. az ingatlan-nyilvántartási adatbázishoz adatátviteli vonalon való csatlakozással számítógépes hálózaton történő adatkéréssel történő helyszíni adatbemutatást, vagy a tulajdoni lapról elektronikus formában szolgáltatott nem hiteles másolat helyszíni bemutatását.

Állami tulajdonú földterület esetén a vadászati joggal kapcsolatos eljárásokban meghatalmazásnak minősül a vagyonkezelési szerződésbe foglalt, vadászati joggal összefüggő képviseletre vonatkozó meghatalmazás, amely a meghatalmazott által bemutatott, képviselettel érintett állami földterületek listájával együtt érvényes.

A vadászterületnek minősülő ingatlan estében csak egy személy tehet érvényesen jognyilatkozatot. A mennyiben az ingatlannak több tulajdonosa van, a tulajdonostársak képviseletükről tulajdoni hányaduk arányában számított szótöbbséggel határoznak. Ennek megfelelően a közös tulajdonban álló ingatlan esetében az a személy nyilatkozhat az ingatlan teljes területéről, aki rendelkezik az ingatlan több mint 50 % tulajdoni hányadának tulajdonával és/vagy képviseletével. Aki közös tulajdonban álló ingatlan esetében az ingatlan tulajdoni hányadainak 50 %-át meg nem haladó arányú tulajdonnal és/vagy képviselettel rendelkezik, az ingatlannal kapcsolatban jognyilatkozatot nem tehet.

Kelt: Gelse, 2024. október 30.

…………………………………………………………….

Néber Szilveszter

képviselő

Mellékletek:

1. sz. melléklet: A 20-202150-506 kódszámú vadászterület térképi megjelölése